《喜刘伯宣尚书至五首》
元代·方回

所至无嚬蹙，当今亦鲜哉。
名誉非易致，悦服有从来。
汉令更泉币，吴侬告水灾。
忽闻自天下，何策可春回。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。